बिल भरने के कारण पानी की टंकी का कनेक्शन कटा
नजदीकीगांव त्यूड़ में पानी की टंकी का बिजली बिल भरने के कारण पंजाब राज्य पावर काॅर्पोरेशन ने बिजली का कनेक्शन काट दिया है। जिस कारण गांववासी पीने वाले पानी की समस्या से जूझ रहे हैं। इसके विरोध में गांववासियों ने वाॅटर वर्कस विभाग के खिलाफ रोष धरना दिया। इस अवसर पर गांववासी मास्टर रजिंदर देव,परमजीत कौर पंच तथा सुरजीत सिंह प्रधान ने बताया कि वाटर सप्लाई विभाग द्वारा बिजली का बिल भरने के कारण विभाग ने पानी की टंकी का कनेक्शन काट दिया है जिस कारण गांववासी भारी परेशानी का सामना कर रहे हैं। उन्होंने बताया कि गांववासी समय पर पानी का बिल जमा करवा रहे है तो वाटर वर्कस विभाग को भी अपनी जिम्मेदारी निभाते हुए समय पर बिजली का बिल जमा करवाना चाहिए। उन्होंने बताया कि गांववासी पिछले तीन दिनों से पीने वाले पानी को तरस रहे हैं। गांववासी मोटरों से पानी भरने को मजबूर है। इस अवसर पर गांववासियों ने मांग की कि यदि वाटर वर्कस विभाग ने तुरंत बिजली का बिल जमा करवा कर पानी की सप्लाई दी तो वाटर सप्लाई वर्कस विभाग का घेराव किया जायेगा जिसकी जिम्मेदारी वाटर वर्कस विभाग के अधिकारियों की होगी। इस अवसर पर ठेकेदार गुलजार सिंह,ज्ञानी हरदेव सिंह,कैप्टन बख्शीश सिंह,सुभाष,संजीव बिट्टू,चरणजीत कौर तथा अजीत सिंह समेत बड़ी संख्या में गांववासी उपस्थित थे। इस बारे में पंजाब बिजली निगम की एसडीओ (ग्रामीण)निधी सैनी से बात की गई तो उन्होंने बताया कि इस गांव के ट्यूबवेल के कनेक्शन पर 13 लाख रुपए बकाया है। विभाग द्वारा वाटर वर्कस विभाग को नोटिस भेजा गया था लेकिन नोटिस के बावजूद भी विभाग ने बिजली का बिल जमा नहीं करवाया जिस कारण कनेक्शन काट दिया गया है। बिल की रकम जमा होने पर ही इसका कनेक्शन दोबारा जोड़ा जायेगी।
hin_Deva hin_Deva